google/wiki40b huggingface dataset:
समरूपता

यदि दो ज्यामितीय वस्तुओं का आकार (स्वरूप) समान हो तो उन्हें समरूप (similar) कहा जाता है। दूसरे शब्दों में, यदि दूसरी आकृति की सभी लम्बाइयों को समान अनुपात में घटाकर या बढ़ाकर पहली आकृति प्राप्त की जा सकती है तो ये दोनो आकृतियाँ परस्पर समरूप हैं। किन्ही दो समरूप बहुभुजों की संगत भुजाएं समानुपाती होतीं हैं और संगत कोणों के मान समान होते हैं। 
सभी वृत्त समरूप होते हैं। दो दीर्घवृत्तों के दीर्घ अक्षों का अनुपात उनके लघु-अक्षों के अनुपात के बराबर हो तो वे भी समरूप होंगे।

त्रिभुजों की समरूपता का दैनिक जीवन में उपयोग

त्रिकोणमिति के उपयोग भी देखें
दो समरूप त्रिभुजों के गुणों का उपयोग करते हुए बहुत सी लम्बाइयों (दूरियों) और ऊंचाइयों की गणना बड़ी आसानी से की जा सकती है। विशेष बात यह है कि इस विधि से केवल कुछ आसानी से नापी जा सकने वाली दूरियाँ ही मापी जातीं हैं (कोण नहीं मापने पड़ते)। उदाहरण के लिए मान लीजिए कि आपको दिन में एक ध्वज-स्तम्भ की ऊँचाई निकालनी है। आप उसे सीधे माप नहीं सकते। आप समतल भूमि पर सूर्य के द्वारा बनी उसकी छाया की लम्बाई माप लीजिए। फिर १ मीटर लम्बी एक छड़ी की छाया की लम्बाई उसी समय माप लीजिए। बस इतने से ही उस ध्वज-स्तम्भ की लम्बाई की गणना की जा सकती है। यहाँ ध्वज-स्तम्भ और उसकी छाया का अनुपात, छड़ी और उसकी छाया के अनुपात के बराबर होगा। चूँकि इन चार राशियों में से केवल एक ही अज्ञात है, अतः ध्वज-स्तम्भ की ऊँचाई निकल जाएगी। ध्यान दीजिए कि यहाँ भी दो समरूप त्रिभुज बन रहे हैं- (१) ध्वज-स्तम्भ के आधार-बिन्दु, उसके शीर्ष बिन्दु, और उसकी छाया के शीर्ष बिन्दु से बना समकोण त्रिभुज, तथा (२) छड़ी के आधार-बिन्दु, उसके शीर्ष-बिन्दु तथा उसकी छाया के शीर्ष बिन्दु से बना समकोण त्रिभुज।
पपाइरस

पपाइरस (papyrus /pəˈpaɪrəs/) से आशय पपाइरस (Cyperus papyrus) के पौधों से बने मोटे कागज से है। इस कागज पर लिखे दस्तावेजों को भी पपाइरस ही कहते हैं।
जीत (1972 फ़िल्म)

संक्षेप

रतन (रणधीर कपूर) अनपढ़ टांगे वाला है जो कि अपनी बहन पद्मा की शिक्षा पर पूरा ध्यान केन्द्रित किये हुए है। गाँव की एक अन्य लड़की (बबीता) उसकी प्रेमिका है। उसका भाई रतन की बहन को पसंद करता है। लेकिन रतन उसकी कोई बात  सुनने को तैयार नहीं है। पद्मा को शहर में एक युवक से प्यार हो जाता है और दोनों अपने परिवार की मर्जी से शादी कर लेते हैं।
कठ उपनिषद्

उपनिषद सार

यह उपनिषद आत्म-विषयक आख्यायिका से आरम्भ होती है । प्रमुख रूप से यम नचिकेता के प्रश्न प्रतिप्रश्न के रुप में है । वाजश्रवा लौकिक कीर्ति की इच्छा से विश्वजित याग का अनुष्ठान करते हैं । याजक अपनी समग्र सम्पत्ति का दान कर दे यह इस यज्ञ की प्रमुख विधि है । इस विधि का अनुसरण करते हुए उसने अपनी सारी सम्पत्ति दान कर दी । वह निर्धन था इसलिए उसके पास कुछ गायें पीतोदक (जो जल पी चुकी हैं ) जग्धतृण (जो घास खा चुकी हैं अर्थात जिनमें घास खाने की सामर्थ्य नहीं है ) दुग्धदोहा(जिनका दूध दुह लिया गया है) निरिन्द्रिय(जिनकी प्रजनन शक्ति समाप्त हो गयी है ) और दुर्बल थीं । पिता उन गायों को यदि दान करते हैं तो निश्चय ही पुण्य नहीं प्राप्त होगा , जिससे किया जा रहा यज्ञ विफल न हो वैसा मुझे करना चाहिए यह सोचकर उसका पुत्र नचिकेता अपने पिता से, ‘मुझे किसे दोगे’ ऐसा दो तीन बार पूँछता है । तब क्रोधित होकर पिता ने 'यम को दूंगा' ऐसा बोला ।
२२७१ ईसा पूर्व

२२७१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२७१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विद्युत-चुम्बकीय-दुर्बल अन्योन्य क्रिया

सूत्रिकरण

गणित में, एकीकरण, आमान समूह SU(2) × U(1) में पूरा किया जता है। इसके अनुरूप आमान बोसॉन SU(2) से दुर्बल समभारिक प्रचक्रण के तीन W बोसॉन (W⁺, W⁰ और W⁻) और U(1) से दुर्बल हायपर आवेश से B⁰, ये सभी द्रव्यमान रहित हैं। मानक प्रतिमान में W± और Z⁰ बोसॉन और फोटोन, हिग्स प्रक्रिया के कारण SU(2) × U(1)Y से U(1)ₑₘ में विद्युत-चुम्बकीय-दुर्बल' सममिति के स्वतः सममिति विघटन से उत्पन्न हुए। (हिग्स बोसॉन भी देखें) U(1)Y और U(1)ₑₘ, U(1) की विभिन्न प्रतियाँ हैं।; U(1)ₑₘ का जनक Q = Y/2 + I₃ से दिया जाता है, जहां Y, U(1)Y का जनक है (जिसे हायपर आवेश कहा जाता है।) और I₃, SU(2) के जनकों में से एक है (दुर्बल समभारिक प्रचक्रण का एक घटक)।
अंगुलि चालन

अंगुलियों या हाथ का प्रयोग करके योनि या गुदा को कामोत्तेजित करने की क्रिया को अंगुलि चालन (फिंगरिंग) कहते हैं।
पट्टावली

विवरण

पट्टावली अमेरिका के वंश जैन भिक्षुओं।
मिन्‍स्‍क

मिन्स्क (रूसी: Минск, बेलारूसी: Мінск, अंग्रेज़ी: Minsk) पूर्वी यूरोप के बेलारूस देश की राजधानी और सबसे बड़ा शहर है। यह स्विस्लाच और नियामिहा नदियों के किनारे बसा हुआ है। २००९ की जनगणना में इसकी आबादी १८,३६,८०८ थी। मिन्स्क बेलारूस के मिन्स्क वोब्लास्त (प्रांत) और मिन्स्क रायोन (ज़िले) का प्रशासनिक केंद्र भी है।

मौसम

मिन्स्क में गर्मियाँ ख़ुशगवार होती हैं और जुलाई का औसत तापमान १७.८ °सेंटीग्रेड तक जाता है। सर्दियों में काफ़ी ठण्ड पड़ती है और कोहरा और बर्फ़ आम हैं। जनवरी का औसत तापमान −६.१ °सेंटीग्रेड तक जाता है और १७ जनवरी १९४० में यह −४० °सेंटीग्रेड तक गिर गया था। एक-तिहाई बारिश और बर्फ़ सर्दियों में और बाक़ी दो-तिहाई गर्मिंयों के मौसम में गिरती है।

इतिहास

मिन्स्क का ज़िक्र सन् १०६७ से ऐतिहासिक पुस्तकों में मिलता है और उन दिनों यह पोलोत्स्क (По́лацк, Polotsk) नामक राज्य का एक प्रांतीय शहर था। १२४२ में यह महान लिथुयेनियाई ड्यूकियत (Grand Duchy of Lithuania) का हिस्सा बना। १५६९ के बाद यह पोलिश-लिथुयेनियाई परिसंघ (Polish–Lithuanian Commonwealth) के मिन्स्क राज्य की राजधानी बना और फिर १७९३ में इसपर रूसी साम्राज्य का क़ब्ज़ा हो गया। १९१९ से १९९१ तक सोवियत संघ के ज़माने में यह बेलारूसी सोवियत समाजवादी गणतंत्र (Belorussian Soviet Socialist Republic) की राजधानी रहा। १९९१ में सोवियत संघ के टूट जाने पर बेलारूस एक आज़ाद राष्ट्र बना और मिन्स्क उसकी राजधानी बन गया।
लल्लू बाजपेई

लल्लू बाजपेई एक भारतीय लोक गायक व लोक कलाकार थे। उन्होने न सिर्फ़ उत्तर प्रदेश में बल्कि देश के कई अलग अलग भागों में भारतीय लोकगीत आल्हा को अपने विशेष गायन शैली से प्रचलित कराया। उनका आल्हा गायन लखनऊ दूरदर्शन के चौपाल कार्यक्रम में अक्सर आया करता था। वे एक ओर तो अपने जोशीले गायन के लिए जाने जाते थे, दूसरी ओर तलवार और मूँछों के लिए। आल्हा गाते हुए वे अपने हाथ में एक तलवार रखते थे और गाते-गाते उसे भाँजते रहते थे। दुबले-पतले शरीर पर खूब बड़ी-बड़ी मूँछें उन्हें एक अलग व्यक्तित्व प्रदान करती थीं।
लल्लू उन्नाव जिले के नारायणदास खेड़ा गाँव के रहने वाले थे, 2 मई 2013 को उनकी मृत्यु हुयी है। उनका असली नाम पं. चन्द्रनाथ था। पर लोग उन्हें लल्लू बाजपेयी के नाम से जानते थे। उन्होने लोक गायकी को एक प्रदर्शनकारी कला के रूप में विख्यात किया है।
सामाजिक लोकतांत्रिक पार्टी

सामाजिक लोकतांत्रिक पार्टी या सामाजिक लोकतंत्रवादी - ये नाम दुनिया भर के विभिन्न देशों के एक बड़ी संख्या में राजनीतिक दलों द्वारा इस्तेमाल किया गया हैं। इस तरह की दल अधिकतर उनकी राजनीतिक विचारधारा के रूप में, सामाजिक लोकतंत्र की ओर उन्मुख होते हैं।
न्यूनतम समर्थन मूल्य

किसी कृषि उपज (जैसे गेहूँ, धान आदि) का न्यूनतम समर्थन मूल्य वह मूल्य है जिससे कम मूल्य देकर किसान से सीधे वह उपज नहीं खरीदी जा सकती। न्यूनतम समर्थन मूल्य, भारत सरकार तय करती है। उदाहरण के लिए, यदि धान का न्यूनतम समर्थन मूल्य २००० रूपए प्रति कुन्तल निर्धारित किया गया है तो कोई व्यापारी किसी किसान से २१०० रूपए प्रति कुन्तल की दर से धान खरीद सकता है किन्तु १९७५ रूपए प्रति कुन्तल की दर से नहीं खरीद सकता। 
भारत सरकार ने वित्तीय वर्ष 2019-20 के लिये रबी की फसलों के लिए न्यूनतम समर्थन मूल्य की घोषणा की है। इस दौरान गेहूं हेतु न्यूनतम समर्थन मूल्य 1840 रुपए प्रति कुंतल निर्धारित किया गया है। 
विगत वित्तीय वर्ष 2018-19 हेतु धान का न्यूनतम समर्थन मूल्य 200 रुपये बढ़ाकर 1,750 रुपये क्विंटल कर दिया गया था, जबकि ए ग्रेड धान पर 160 रुपये का इजाफा किया गया। 
खरीफ फसलों के न्यूनतम समर्थन मूल्य में अधिकतम वृद्धि रागी में हुई है जो 1900 रुपये बढ़ाकर 2,897 रुपये प्रति क्विंटल किया गया है। मक्के के समर्थन मूल्य को 1425 रुपये प्रति क्विंटल से बढ़ाकर 1700 रुपये किया गया। मूंग की खरीद प्रति क्विंटल 5575 रुपये की दर से हो रही थी अब किसानों को इसके लिए 6975 रुपये मिलेंगे। उड़द के न्यूनतम समर्थन मूल्य को 5400 रुपये प्रति क्विंटल से बढ़ाकर 5600 रुपये किया गया। बाजरे के एमएसपी को 1425 रुपये प्रति क्विंटल से बढ़ाकर 1950 रुपये किया गया।
कपास (मध्यम रेशा) के लिए किसानों को अभी तक 4,020 रुपये प्रति 100 किलोग्राम मिल रहा था अब इसे बढ़ाकर 5,150 रुपये किया गया है। लंबे रेशे वाले कपास का मूल्य 4,320 रुपये से बढ़ाकर 5,450 हो गया है।
मैसूर हिंदी प्रचार परिषद, बंगलुरु

स्थापना

सन् १९४२ ई.

उद्देश्य

मैसूर राज्य में अहिन्दी भाषी क्षेत्रों में हिन्दी के प्रचार के उद्देश्य से इस परिषद की स्थापना हुई। परिषद की तीन परीक्षाएँ प्रवेश, उत्तमा, रतन क्रमश: मैट्रिक, आई.ए. और बी.ए. के समकक्ष हैं, जिन्हें मैसूर राज्य सरकार तथा भारत सरकार द्वारा मान्यता प्राप्त है। परिषद का अपना केन्द्रीय पुस्तकालय है जिसमें हिन्दी की लगभग पाँच हजार से भी अधिक पुस्तकें हैं। निजी संविधान के द्वारा परिषद् की परीक्षाएँ, प्रचार के कार्य एवं प्रकाशन आदि संचालित किए जाते हैं।

प्रकाशित पत्रिका

मैसूर हिन्दी प्रचार परिषद् पत्रिका (मासिक),
प्रधान संपादक : डॉ॰ बी. रामसंजीवरया
पता : मैसूर हिन्दी प्रचार परिषद, ५८, वेस्ट ऑफ कार्ड रोड, राजाजी नगर, बैंगलूर-१० (कर्नाटक)
हिन्द स्वराज

हिन्द स्वराज, गांधीजी द्वारा रचित एक पुस्तक का नाम है। मूल रचना सन १९०९ में गुजराती में थी। यह लगभग तीस हजार शब्दों की लघु पुस्तिका है जिसे गाँधीजी ने अपनी इंग्लैण्ड से दक्षिण अफ्रीका की यात्रा के समय पानी के जहाज में लिखी। यह इण्डियन ओपिनिअन में सबसे पहले प्रकाशित हुई जिसे भारत में अंग्रेजों ने यह कहते हुए प्रतिबन्धित कर दिया कि इसमें राजद्रोह-घोषित सामग्री है। इस पर गांधीजी ने इसका अंग्रेजी अनुवाद भी निकाला ताकि बताया जा सके कि इसकी सामग्री राजद्रोहात्मक नहीं है। अन्ततः २१ दिसम्बर सन १९३८ को इससे प्रतिबन्ध हटा लिया गया। हिन्द स्वराज का हिंदी और संस्कृत सहित कई भाषाओं में अनुवाद उपलब्ध है। संस्कृत अनुवाद डॉ प्रवीण पंड्या ने किया। हिंद स्वराज में गहरा सभ्यता विमर्श है।

वर्ण्य विषय

वास्तव में, हिन्द स्वराज में महात्मा गांधी ने जो भी कहा है वह अंग्रेजो के प्रति द्वेष होने के कारण नहीं, बल्कि उनकी सभ्यता के प्रतिवाद में कहा है। गांधीजी का स्वराज दरअसल एक वैकल्पिक सभ्यता का शास्त्र या ब्लू प्रिंट है वह राज्य की सत्ता प्राप्त करने का कोई राजनैतिक एजेंडा या मेनिफेस्टो नहीं है।
इस पुस्तिका में बीस अध्याय हैं तथा दो संसूचियाँ (appendices) हैं। 
1. कांग्रेस और उसके कर्ता-धर्ता
2. बंग-भंग
3. अशांति और असन्तोष
4. स्वराज क्या है ?
5. इंग्लैंडकी हालत
6. सम्यताका दर्शन
7. हिन्दुस्तान कैसे गया ?
8. हिन्दुस्तानकी दशा-१
9. हिन्दुस्तानकी दशा-२
10. हिन्दुस्तानकी दशा-३
11. हिन्दुस्तानकी दशा-४
12. हिन्दुस्तानकी दशा-५
13. सच्ची सम्यता कौनसी ?
14. हिन्दुस्तान कैसे आज़ाद हो ?
15. इटली और हिन्दुस्तान
16. गोला-बारूद
17. सत्याग्रह − आत्मबल
18. शिक्षा
19. मशीनें
20. छुटकारा
परिशिष्ट-१
परिशिष्ट-२
रेडन डाइफ्लोराइड

रेडन डाइफ्लोराइड एक अकार्बनिक यौगिक है।
न्यायालयिक दंत विज्ञान

न्यायालियिक दंतचिकित्सा (Forensic dentistry), दन्तविज्ञान का वह उपयोग है जिसकी सहायता से पुलिस अपराधी या अभियुक्तों पर आपराधिक न्याय प्रणाली लागू की जाती है। न्यायालियिक दंतचिकित्सक उन जांच संस्थाओं के साथ काम करते हैं जो मानव अवशेष के साथ साथ बाकि नष्ट हुए शरीर से व्यक्ति की जाती, पेशा,उम्र, लिंग आदि का पता लगाते हैं। इस विज्ञान में दांतों के आकार, प्रकार, बनावट एवम अनियमितताओं के आधार पर व्यक्ति की पहचान की जाती है। यह विधि तब अत्यंत महत्वपूर्ण सिद्ध होती है जब किसी मनुष्य का केवल कंकाल ही प्राप्त होता है!
सिने हलचल

सिने हलचल हिन्दी की एक फिल्मी पाक्षिक पत्रिका है। यह वर्ष 1969 से अजमेर से प्रकाशित हो रही है।
उदयपुरवाटी विधानसभा क्षेत्र (राजस्थान)

विधायक

उदयपुरवाटी में सर्वप्रथम 1952 चुनाव हुए। यहाँ प्रथम विधानसभा चुनाव में एक भी मत रद्द नहीं हुआ।



वर्ष !! चुने गये विधायक का नाम !! पार्टी संबद्धता

1952 || देवी सिंह || राम राज्य परिषद


1957 || शिवनाथ सिंह || भारतीय राष्ट्रीय कांग्रेस


1962 || जीवराज सिंह || स्वतंत्र पार्टी


1967 || शिवनाथ सिंह || भारतीय राष्ट्रीय कांग्रेस


1972 || रामेश्वर लाल || 
निर्दलीय

1977 || इन्द्र सिंह || जनता पार्टी


1980 || वीरेन्द्र प्रताप || जनता पार्टी


1985 || भोलाराम || भारतीय राष्ट्रीय कांग्रेस


1990 || मदनलाल || भारतीय जनता पार्टी


1993 || शिवनाथ सिंह || भारतीय राष्ट्रीय कांग्रेस


1998 || शिवनाथ सिंह || भारतीय राष्ट्रीय कांग्रेस


2003 || रणवीर सिंह गुढ़ा || लोक जनशक्ति पार्टी


2008 || राजेन्द्र सिंह || बहुजन समाज पार्टी


2013 || शुभकरण || भारतीय जनता पार्टी


2018 || राजेंद्र सिंह गुढा || बहुजन समाज पार्टी
अशोक रानाडे

अशोक रानाडे (२५ अक्टूबर १९३७) मराठी के सुप्रसिद्ध संगीत लेखक हैं। "संगाताचे सौंदर्यशास्त्र", "लोकसंगीत शास्त्र", "म्यूज़िक इन महाराष्ट्र" आदि उनकी प्रमुख कृतियाँ हैं। वे नेशनल सेंटर फ़ॉर परफ़ार्मिंग आर्ट्स, मुंबई में सहायक निर्देशक हैं।
पाताल का द्वार

पाताल का द्वार (अंग्रेज़ी: Door to Hell) तुर्कमेनिस्तान के आख़ाल प्रान्त के देरवेज़े गाँव में एक प्राकृतिक गैस का क्षेत्र है। यहाँ पर ज़मीन में बने एक बड़े छेद से निकलती हुई गैस सन् १९७१ से लगातार जल रही है। इससे पैदा होने वाली गंधक (सल्फ़र​) की गंध मीलों दूर तक पूरे क्षेत्र में फैली रहती है।

भूगोल

यह गैसक्षेत्र काराकुम रेगिस्तान के बीच में तुर्कमेनिस्तान की राजधानी अश्गाबात से लगभग २६० किमी दूर स्थित है और दुनिया के सबसे बड़े भूमिगत गैस भंडारों में से एक है। देरवेज़े में स्थित ७० मीटर चौड़े लपटों और खौलती हुई मिटटी वाले क्रेटर की वजह से स्थानीय लोगों ने इसे 'पाताल का द्वार' बुलाना शुरू कर दिया।

इतिहास

१९७१ में, जब तुर्कमेनिस्तान सोवियत संघ का हिस्सा था, कुछ सोवियत भूवैज्ञानिक यहाँ खुदाई करते हुए नीचे एक गैस से भरी हुए बड़ी गुफ़ा तक पहुँच गए। यहाँ पहुँचते ही गुफा की छत गिर गई और उनका सारा खुदाई का सामन उसमें जा गिरा। यहाँ एक ७० मीटर बड़ा छिद्र खुल गया और उसमें से ज़हरीली गैस बाहर को उठने लगी जिस से आसपास के गाँववालों की जान पर बन आई। इस ज़हरीले रिसाव को रोकने के लिए उन्होंने गैस में आग लगा दी। उनका अनुमान था कि गैस कुछ ही दिनों में जलकर ख़त्म हो जाएगी, लेकिन यह आग दशकों बाद आज भी जल रही है।

गैस-खनिज विकास योजनाएँ

अप्रैल २००१ में तुर्कमेनिस्तान के राष्ट्रपति, गुरबानगुली बेर्दीमुहम्मदोव​, ने इलाक़े की सैर करी और आदेश दिए कि या तो छिद्र बंद किया जाए या फिर क्षेत्र में अन्य प्राकृतिक गैस निकालने की योजनाओं को यहाँ सुलगती आग के प्रभाव से मुक्त किया जाए। तुर्कमेनिस्तान यहाँ से गैस निकलकर चीन, भारत, ईरान, रूस व पश्चिमी यूरोप को निर्यात करना चाहता है।
यूनानी चिकित्सा पद्धति

यूनानी चिकित्सा पद्धति को केवल यूनानी या हिकमत के नाम से भी पुकारा जाता है। इसे " यूनानी-तिब " या केवल " यूनान " के नाम से भी जाना जाता है। यूनानी तिब में यूनानी शब्द मूलत: " लोनियन " का अरबी रूपांतरण है जिसका अर्थ ग्रीक या यूनान है। भारत में सौ से अधिक यूनानी चिकित्सा विश्वविद्यालयों में यूनानी चिकित्सा पद्धति सिखाया जाता है। यह प्राचीन भारतीय चिकित्सा पद्धति आयुर्वेद के करीब है। इसे भारत में भी वैकल्पिक चिकित्सा माना गया है। यूनानी चिकित्सा पद्धति का इतिहास बड़ा शानदार था पर वर्तमान में एलोपैथी के सामने इसका टिकना बड़ा कठिन हो रहा है।

इतिहास

460 -377 ईसा पूर्व में यूनानी चिकित्सा विधि का पता चलता है। बुकरात (अंग्रेजी में हिप्पोक्रेट) नामक दार्शनिक को यूनानी चिकित्सा विधि का जन्मदाता माना जाता है। बुकरात को बाबा-ए-तिब यानी चिकित्या के पूर्वज भी माना जाता है। हिप्पोक्रेट ने मिश्र और मेसोपोटामिया यानी वर्तमान ईराक, शाम और तुर्की के दजला-फुरात नदियों के मघ्य की सभ्यता, संस्कृति और चिकित्सा पद्धति को नजदीक से देखा। उस समय की चिकित्सा व्यवस्था को पुन: जीवित करने का प्रयास किया। इनके बाद 129 से 200 ई. में हकीम जालीनूस का जमाना आया। इन्हें अंग्रेजी में गेलन के नाम से भी जाना गया। हकीम जालीनूस ने प्राचीन यूनानी दर्शन और दवाईयों को पारदर्शिता से पहचान और परिचय दिया। हकीम जालीनूस के बाद जाबिर-इब-हयात और हकीम-इब-सीना का भी जिक्र आता है।

चिकित्सा पद्धति

यूनानी चिकित्सा पद्धति भारतीय चिकित्सा विधि का ही एक रूप है। कफ़, बलगम, पीला पित्त (सफ़रा) और काला पित्त (सौदा) प्रधानता के आधार पर रोग के लक्षणों का पता किया जाता है। भारतीय चिकित्सा दर्शन के करीब माना जाता है। मानव शरीर में आग, जल, पृथ्वी और वायु प्रधानता का मानव शरीर पर प्रभाव ही मूल रोग लक्षण और निदान देखा गया है। यूनानी चिकित्सा के अनुयायियों के अनुसार इन तत्वों के विभिन्न तरल पदार्थ में और उनके शेष राशि की उपस्थिति से स्वास्थ्य के असंतुलन का सुराग लगता है। इन पदार्थो का प्रत्येक आदमी में अनूठा मिश्रण उसके स्वभाव और रक्त की विशेषता तय करता है। कफ की प्रधानता वाला व्यक्ति ठंडे स्वभाव का होता है। पित्त पीला या चिड़चिड़ा और विषादपूर्ण पित्त काला बनाता है।
जुनून (संगीत गुट)

▪पकिस्तान की एक प्रसिद्ध संगीत टोली है।
भाषा शुद्धतावाद

भाषा शुद्धतावाद (linguistic purism) या भाषा संरक्षणवाद (linguistic protectionism) ऐसी विचारधारा को कहते हैं जिसमें किसी भाषा के एक विशेष रूप या प्रकार को अन्य रूपों या प्रकारों से अधिक उत्कृष्ट समझा जाये। कुछ देशों में यह विचारधारा सरकार द्वारा स्थापित भाषा-अकादमियों द्वारा लागू की जाती है, मसलन फ़्रान्स में आकादेमी फ़्रान्सेस (Académie française) सरकार द्वारा स्थापित है। शुद्धतावादी अक्सर किसी भाषा में अन्य भाषाओं से हुए शब्द-प्रवेश और व्याकरण में हुए बदलावों का विरोध करते हैं, और यह विरोध अक्सर ऐसी किसी भाषा से होता है जिसके विस्तार या अधिक प्रभाव से शुद्धतावादियों को खतरा लगे।
एनर्जी ड्रिंक

एनर्जी ड्रिंक (यानी ऊर्जा पेय) एक प्रकार का पेय होता है, जिसमें कैफ़ीन जैसे उद्दीपक होते हैं। इसके प्रयोग से थकावट दूर हो जाती है।
इडली

इतिहास

इडली का दक्षिण भारतीय खानपान में लंबा इतिहास है। इसका उल्लेख शिवकोटि आचार्य के कन्नड़ प्रलेख में ९२० में मिलता है, और पता चलता है, कि यह व्यंजन केवल उड़द दाल के पिसे घोल के किण्वन से ही बनता था। चवुंदराय-द्वितीय, प्राचीनतम कन्नड़ विश्वकोष लोकोप्कार के रचयिता सं.१०२५ में वर्णन करते हैं: इडली बनाने की विधी। काली उड़द दाल को छाछ में भिगोने के बाद, बारीक पीस लें और उसमें दहि का साफ़ पानी और मसाले मिला लें। फिर उसे भाप में पका लें। कन्नड़ राजा एवं ज्ञानी सोमेश्वर तृतीय वर्तमान कर्नाटक में राज्य करता था। उसने भी अपने बनाए विश्वकोष में इडली को स्थान दिया है। यह कोष उसने मानसोल्लास नाम से ११३० ई० में बनाया था। इसमें चावल को मिलाने का कोई ज्ञात इतिहास सत्रहवीं शताब्दी तक नहीं मिलता है। बाद में खोजा गया होगा, कि चावल मिलाने से किण्वन की प्रक्रिया गति पकड़ती है। हालांकि तब के बताए कुछ समाग्री अंश बदल गए हैं, फिर भी पाक विधि वही है।.

पाक विधि

दाल चावल की इडली बनाने के लिये, दाल चावल को भिगो कर पीस कर मिश्रण तैयार करना होगा और उस मिश्रण को फरमैन्ट भी करना होगा, इडली अच्छी तरह से स्पंजी तभी बनेगी जब मिश्रण अच्छी तरह से फरमैन्ट हुआ होगा, इसलिये सबसे पहले मिश्रण तैयार करना होगा। अगर रविवार को इडली बनाना चाहते हैं, तब गरम प्रदेश में रहने वालों को शनिवार की सुवह ही दाल भिगो देनी चाहिये होगी, लेकिन ठंडे प्रदेश में रहने वालों को शुक्रवार की सुवह ही दाल भिगो देनी पड़ेगी, क्यों कि ठंड में फरमैन्टेशन देर से होता है।

विधि

उरद की दाल और चावल को साफ कीजिये, धोइये और अलग अलग 4 घंटे या रात भर के लिये पानी में भिगो दीजिये. उरद दाल से अतिरिक्त पानी निकाल दीजिये और कम पानी का प्रयोग करते हुये एक दम बारीक पीस लीजिये, चावल से भी अतिरिक्त पानी निकाल दीजिये और कम पानी का प्रयोग करते हुये थोड़ा सा मोटा पीसिये, दोनौं को मिलाइये तथा इतना गाढ़ा घोल तैयार कीजिये कि चमचे से गिराने पर एक दम धार के रूप में नही गिरना चाहिये.
मिश्रण को किण्वित (फरमैन्ट) करने के लिये स्वादानुसार नमक ओर बेकिंग सोडा डालकर, ढककर गरम जगह पर 12-14 घंटे के लिये रख दीजिये, फरमेन्ट किया हुआ मिश्रण पहले की अपेक्षा दोगुना हो जाता है। इडली बनाने के लिये मिश्रण तैयार है।

इडली बनाइये

मिश्रण को चमचे से चलाइये, यदि बहुत अधिक गाढ़ा लग रहा है तो थोड़ा पानी मिला लीजिये. यदि आपके पास इडली बनाने का परम्परिक बर्तन है तो बहुत ही अच्छा है।. नहीं तो आप इडली मेकर और प्रेशर कुकर मैं भी इडली बना सकते हैं। मैं भी इडली प्रेशर कुकर में ही बनाती हूं.
प्रेशर कुकर में 2 छोटे गिलास पानी (500 ग्राम पानी) डालकर गरम करने के लिये गैस पर रखिये. इडली स्टैन्ड निकालिये साफ कीजिये, इडली के खानों में तेल लगाकर चिकना कीजिये. चमचे से इडली स्टैन्ड के खानों में बराबर बराबर मिश्रण भरिये, सारे खाने भर कर इन्हैं इडली स्टैन्ड में लगा लीजिये. इडली पकने के लिये स्टैन्ड को कुकर में रखिये. कुकर का ढक्कन बन्द कर दीजिये, ढक्कन के ऊपर सीटी मत लगाइये.
तेज गैस फ्लेम पर 9-10 मिनिट तक इडली पकने दीजिये. गैस बन्द कर दीजिये इडलियां पक गयीं हैं। प्रेशर कुकर खोलिये, इडली स्टैन्ड निकालिये, खांचे अलग कीजिये, ठंडा कीजिये और चाकू की सहायता से इडली निकाल कर प्लेट में लगाइये. लीजिये इडलियां तैयार हैं,
गरमा गरम इडली गरमा गरम सांबर और नारियल की चटनी और मूंगफली की चटनी के साथ परोसिये।
गणक

गणक गणना करने वाले किसी अधिकारी या यंत्र को कहते हैं। अधिकतर बैंकों में गणक या (अंग्रेज़ी:टैलर) देखे जाते हैं। इस ही श्रेणी में अति उतकृष्ट यंत्र है संगणक यानि कंप्यूटर।
उमदत उल-उमरा

गुलाम हुसैन अली खान (8 जनवरी 1748 - 15 जुलाई 1801) उर्फ गुलाम हुसैन या उमदत उल-उमरा, 1795 से 1801 तक मुगल साम्राज्य में कर्नाटक राज्य के नवाब थे।
उनका वास्तव में उनके दादा, अनवरुद्दीन खान, "अब्दुल वाली" के रूप में नामित किया गया था। लेकिन बाद में उन्हें मुगल सम्राट शाह आलम द्वितीय के दरबार के नाम पर "उमदत उल-उमरा" के रूप में नामित किया गया।

प्रारंभिक जीवन

उम्दत उल-उमरा ब्रिटिश ईस्ट इंडिया कंपनी के एक कठोर सहयोगी मोहम्मद अली खान वालाजाह के पुत्र थे।
उन्हें 12 अगस्त 1765 को रॉबर्ट क्लाइव के मध्यस्थता के माध्यम से नाथथरनगर (1759-1760), और सुराह ऑफ आर्कोट (1760) के नाइब सुबाह और सम्राट शाह आलम द्वितीय द्वारा उमदत उल-उमर के खिताब में नियुक्त किया गया था।

शासन

वह अपने पिता की मौत के बाद 16 अक्टूबर 1795 को शासनाधिकार सम्भाला।
उम्दात उल-उमर 1795 से 1801 तक शासन करते थे। अपने शासनकाल के दौरान, ब्रिटिश ईस्ट इंडिया कंपनी ने भूमि के टुकड़े उपहार के रूप में मांगे।
ब्रिटिश ईस्ट इंडिया कंपनी के कई सदस्यों का मानना ​​था कि कर्नाटक के नवाब के रूप में उमदात उल-उमर ने गुप्त रूप से चौथे एंग्लो-मैसूर युद्ध के दौरान टीपू सुल्तान को सहायता प्रदान की थी। 1799 में टीपू सुल्तान के पतन पर, अंग्रेजों ने तुरंत नवाब को टीपू सुल्तान के साथ सहयोग करने का आरोप लगाया और आसानी से राज्य के पूरे प्रशासन को क्षतिपूर्ति के रूप में मांग की।
उम्दात उल-उमर ने ब्रिटिश ईस्ट इंडिया कंपनी की मांगों का जोरदार विरोध किया। उमदात उल-उमर, हालांकि, जल्द ही बाद में, कंपनी द्वारा उद्धृत की मृत्यु हो गई। उम्दात उल-उमर के डोमेन का ब्रिटिश अधिग्रहण उनके भतीजे और उत्तराधिकारी अज़ीम-उद-दौला के शासनकाल के दौरान हुआ था। जैसे ही अजीम-उद-दौला सिंहासन पर चढ़ गए, 31 जुलाई 1801 को उन्हें कर्नाटक के नागरिक और नगरपालिका प्रशासन को ब्रिटिश ईस्ट इंडिया कंपनी को सौंपने वाली कर्नाटक संधि पर हस्ताक्षर करने के लिए मजबूर किया गया। इस दस्तावेज ने प्रदान किया कि अजीम-उद-दौला ने अपनी सभी भूमियों को ब्रिटिश शासन में शामिल किया, जिसमें पालेगारों के क्षेत्र भी शामिल थे।
शवसिक्थ

शवसिक्थ (अंग्रेज़ी: Adipocere) को शव, कब्र या मुर्दाघर मोम भी कहा जाता है। यह एक मोम के जैसा कार्बनिक पदार्थ होता है, जो कि उतकों में वसा की अवायवीय जीवाणु हाइड्रोलिसिस हो जाने के कारण बनता है, जैसे कि, लाशों के शरीर में वसा के रूप में बन जाना।

इतिहास

शवसिक्थ, सबसे पहले सर थोमूस ब्रोवने (Sir Thomas Browne) ने वर्णित किया था। शवसिक्थ की रसायनिक प्रक्रिया १७वीं शताब्दी में समझी गयी थी।
यहाँ तक भी मन जाता है कि १८२५ में ओगसटस ग्रानविल्ले (Augustus Granville) ने शवसिक्थ से मोमबत्ती बनाई थी और उसे अपने भाषण के दौरान जलाया भी था।

दिखावट

शवसिक्थ बिखरा हुआ, मोमी, पानी में अघुलनशील पदार्थ होता है। यह ज्यादातर संतृप्त फैटी एसिड से मिलकर बना होता है। इसका रंग निर्भर करता है कि यह कोंसे रंग के वसा से बना है, भूरे रंग के या सफेद रंग के।
कई बार शवसिक्थ से शरीर के आकार और चेहरे की विशेषताओं और चोट जो कि शरीर में लगी होंगी का आकलन किया जा सकता है।

गठन

वसा, शवसिक्थ में ऐसे वातावरण में बदलता है जहां नामी कि मात्र ज्यादा होती है और ऑक्सीजन नहीं होती। जैसे कि गीला मैदान, एक झील के तल पर कीचड़, एक सीलबंद डिबिया इत्यादि।
शवसिक्थ मृत्यु के एक महीने बाद बनना शुरू हो जाता है। और हवा कि अनुपस्थिति में तो यह सदियों तक दृढ रह सकता है।
औरत, शिशु तथा ऐसे व्यक्ति जिनका वजन ज्यादा होता है उनके शरीर की शवसिक्थ बनने की ज्यादा प्रवृति होती है क्युकी उनमे वसा कि मात्र ज्यादा होती है।
न्यायिक विज्ञान में शवसिक्थ से पोस्टमार्टम के अंतराल का एक हद तक ही अनुमान लगाया जा सकता है। क्योंकि प्रक्रिया की गति तापमान पर निर्भर है।
केवल ज्ञान

अन्य दर्शनों में

केवल का अर्थ वह ज्ञान जो भ्रांतिशून्य और विशुद्ध हो। सांख्यदर्शन के अनुसार इस प्रकार का ज्ञान तत्वाभ्यास से प्राप्त होता है। यह ज्ञान मोक्ष का साधक होता हैं। इस प्रकार का ज्ञान होने पर यह बोध हो जाता है कि न तो मैं कर्ता हूँ, और न किसी से मेरा कोई संबंध है और न मैं स्वयं पृथक् कुछ हूँ।
शुतीया राजवंश

शुतीया राज्य (असमिया: चुतीया/ सूतीया/ साडिया राज्य) अनुमानतः ११८७ सन में स्थापित एक राज्य था जो ब्रह्मपुत्र नदी के उत्तर सोबनशिरि  और दिसां नदी के मध्यवर्ती अंचल में स्थित एक विशाल साम्राज्य था। ११८७ में वीरपाल ने शदिया को शुतीया राज्य की राजधानी बनाया। इसके बाद लगभग दश सम्राटों ने यहाँ राज किया।
अक़ाल (परिधान सहायक)

अक़ाल (अरबी: عقال, 'iqal: "बंधन" या "रस्सी") या अगाल, अरब पुरुषों द्वारा आमतौर पर पहने जाने वाला एक परिधान सहायक है। यह एक काली रस्सी है, जिसे अरब पुरुषों द्वारा पहने जाने वाले कुफिया को उसकी जगह पर टिकाए रखने के लिए दो बार लपेट कर पहना जाता है।
आम तौर पर इसे अरब प्रायद्वीप (सऊदी अरब, कुवैत, संयुक्त अरब अमीरात, बहरीन, ईराक, कतर, अहवाज़, ईरान के पूर्वी तट के रहने वाले हौले अरबों द्वारा) और लेवेंट में (फिलिस्तीन, जॉर्डन, सीरिया, लेबनान) में पहना जाता है हालांकि यमन और ओमान में लोग इसे नहीं पहनते।
भाद्रपद कृष्ण अष्टमी

भाद्रपद कृष्ण अष्टमी भारतीय पंचांग  के अनुसार छठवें माह की तेइसवी तिथि है, वर्षान्त में अभी १८७ तिथियाँ अवशिष्ट हैं।